text: সাইবার নিরাপত্তা চেয়ে ইশরাকের জিডি – DailyRupantor.com
  প্রকাশিত হয়েছে : ৯:০৬:২৭,অপরাহ্ন ১২ জুন ২০২০
  সাইবার নিরাপত্তা চেয়ে রাজধানীর মতিঝিল থানায় সাধারণ ডায়েরি (জিডি) করেছেন বিএনপির আন্তর্জাতিক কমিটির সদস্য ইশরাক হোসেন।
  শুক্রবার দুপুরে ইশরাক হোসেনের পক্ষে সাধারণ ডায়েরি করেন তার গণমাধ্যম কর্মকর্তা সুজন মাহমুদ। ইশরাক বিগত ঢাকা দক্ষিণ সিটি করপোরেশন নির্বাচনে বিএনপির প্রার্থী ছিলেন। নির্বাচনে তিনি আওয়ামী লীগের প্রার্থী শেখ ফজলে নুর তাপসের কাছে পরাজিত হন।
  সুজন মাহমুদ বলেন, অনলাইনসহ বিভিন্ন আইডি, পেজ, গ্রুপ এবং ইউটিউব চ্যানেলখুলে বিভ্রান্তি এবং উস্কানিমূলক তথ্য শেয়ার বা পোস্ট করে যেন কেউ বিশৃখল পরিস্থিতি সৃষ্টি করতে না পারে পারে এ জন্য সাইবার নিরাপত্তা চেয়ে থানায় একটি সাধারণ ডায়েরি করা হয়েছে।
  জিডিতে উল্লেখ করা হয়, ইশরাক হোসেনের ব্যাক্তিগত ভেরিফাইড ফেসবুক আইডি, অফিসিয়াল পেজ, টুইটার আইডি, ইনস্টাগ্রাম এবং একটি ইউটিউব চ্যানেল ব্যতিত ইশরাক হোসেনের নামে পরিচালনা করা অন্য যেকোন আইডি, পেজ বা গ্রুপ থেকে কোন কিছু পোস্ট বা শেয়ারের কোন দায়ভার তিনি বহন করবেন না। এ জন্য সংশ্লিষ্ট কতৃপক্ষের সহায়তাও চেয়েছেন ইশরাক হোসেন।